इस साल सर्द नहीं रहे दिसंबर के दिन
मौसम में बदलाव से पड़ रहा फसलों के स्वास्थ्य पर विपरीत असर
अलनीनोप्रभाव के चलते पिछले साल के दिसंबर की तरह इस बार ठंडे दिन देखने को नहीं मिले। दिसंबर के अंतिम सप्ताह में दिन का औसत तापमान सामान्य से 5 डिग्री से अधिक चल रहा है। मौसम में इस तरह के बदलाव से फसलों के उत्पादन के साथ लोगों के स्वास्थ्य पर विपरीत असर पड़ रहा है। मौसम में यह बदलाव प्रशांत महासागर का तापमान सामान्य से ऊपर होने के कारण हुआ है। साथ ही इस बार समुद्र से नमी की मात्रा कम रही है। इससे पश्चिमी विक्षोभ भी असर नहीं दिखा सका। मौसम विभाग के मुताबिक, जनवरी में भी दिन का तापमान सामान्य से एक से दो डिग्री ऊपर रह सकता है।
हरियाणा प्रदेश मौसम के अच्छे मिजाज के लिए जाना जाता है। यहां सभी ऋतुएं समय से आती-जाती थीं, लेकिन दो साल से मौसम के हालात गड़बड़ा गए हैं। सर्दी के मौसम का मूड अबकी बार खराब दिख रहा है। कड़कड़ाती सर्दी का महीना माने जाने वाला दिसंबर आज समाप्त होने जा रहा है और कल से नये साल का आगाज होने जा रहा है। मगर दिन का पारा उतरने को तैयार नहीं। ही वह धुंध देखने को मिल रही है। इस कारण गेहूं में पीला रतवा और सरसों की फसल में फंगस का खतरा मंडरा रहा है। मौसम वैज्ञानिक पहले ही कह चुके हैं इस बार पहले की तुलना में सर्दी कम रह सकती है। धुंध की दस्तक पिछले 13 सालों में अमुमन 10 दिसंबर के आसपास शुरू होती थी। इससे कुछ ठंडक रहती थी, जो फसलों के लिए लाभकारी होती है। लेकिन इस बार यह 30 दिसंबर तक भी गहरा नहीं पाई है।
इसबार एक माह पहले दी थी कोहरे ने दस्तक
इसबार प्रदेश में कोहरे ने एक माह पहले नवंबर में ही दस्तक दी थी। जिसके चलते तीन दिन तक घना कोहरा रहा। इस कोहरे को देख कर किसान काफी खुश दिखाई दे रहे थे। मगर, वेस्टर्न डिस्टरबेंस के कारण इस बार सर्दी कम होने के साथ साथ कोहरा तो के बराबर ही है।
12 दिसंबर रहा सबसे ठंडा
बुधवारको जिले का अधिकतम तापमान 26.0 डिग्री सेल्सियस रहा, जबकि न्यूनतम तापमान 8.0 डिग्री सेल्सियस दर्ज किया। हवा में नमी की मात्रा सुबह 87 और शाम को 45 प्रतिशत रही। वेपर प्रेशर सुबह 69 शाम को 82 एमएम रहा। हवा की स्पीड 3.7 किलोमीटर प्रति घंटा की रफ्तार से चली। मौसम वैज्ञानिकों के अनुसार 12 दिसम्बर को ही इस माह का सबसे ठंडा दिन रहा। 12 दिसंबर को अधिकतम तापमान 16.0 डिग्री सेल्सियस तथा न्यूनतम तापमान 11.0 डिग्री सेल्सियस दर्ज किया था। इस माह के बाकी दिनों का तापमान 20.0 डिग्री सेल्सियस से ज्यादा ही रहा। मध्यम दिसंबर के बाद अधिकतम तापमान में बढ़ोतरी हुई है। हालांकि न्यूनतम तापमान में गिरावट दर्ज हुई है। जबकि इन दिनों में अधिकतम तापमान 15 डिग्री के आसपास तथा न्यूनतम 5 डिग्री से कम रहता है।
स्वास्थ्य: मौसममें बदलाव से बीमारियां बढ़ेंगी
चौधरीबंसीलाल सामान्य अस्पताल के मेडिसन विभाग के डॉ. रघुवीर शांडिल्य के मुताबिक तापमान सामान्य से अधिक रहने पर बीमारियां अधिक बढ़ेंगी। ऐसे मौसम में वायरस सक्रिय होंगे। इससे सर्दी, जुकाम, खांसी, वायरल फीवर, अस्थमा निमोनिया के मरीज बढ़ेंगे। बीमारियों से बचाव के लिए लोग गर्म कपड़े जरूर पहनें।
फसल: जल्दपकेगी, पैदावार होगी कम
ठंडकम पड़ने से फसलों का नुकसान है। कृषि वैज्ञानिक डॉ. मदन लाल ने बताया कि यदि तापमान लगातार सामान्य से ऊपर रहता है तो फसलें जल्द पकने लगेंगी। इससे उत्पादन कम होगा। इसके साथ ही किसानों काे गेहूं जैसी फसलों में पानी बार-बार देना पड़ेगा। सब्जियों के उत्पादन में भी विपरीत प्रभाव पड़ेगा।
पश्चिमी विक्षोभ नहीं रहे स्ट्रांग
मौसमविज्ञानियों के मुताबिक, पाकिस्तान ईरान में बने पश्चिमी विक्षोभ इस बार स्ट्रांग नहीं थे। इसी के चलते दिसंबर में इस बार अधिक बारिश नहीं हो सकी। बारिश होने से वातावरण में नमी का प्रभाव कम रहा। इससे शहर में घना कोहरा देखने को नहीं मिला।
गेहूंऔर सरसों में बीमारियों की आशंका
कृषिवैज्ञानिक डॉ. मदन लाल ने बताया कि इस मौसम में धुंध सर्दी होने से गेहूं में पीला रतवा का रोग जल्द बनेगा। इस कारण गेहूं में फुटाव नहीं बन पाएगा इसकी बढ़ोतरी भी काफी कम रह सकती है। इसकी रोकथाम के लिए किसान प्रति एकड़ सौ लीटर पानी में ढाई किलो यूरिया आधा किलो जिंक सल्फेट का छिड़काव करें। गेहूं की सिचाई भी समय पर करते रहें। वहीं सरसों की फसल में दिन का तापमान सामान्य से अधिक रहने धुंध होने के कारण नमी कम रहने से इसमें फंगस का रोग जल्द बनता है। जिस कारण सरसो की बढ़ोतरी तो कम रहेगी और सरसो में फैलाव भी नहीं हो पाएगा। ऐसे में सरसो में फुल जल्द बनने के साथ इसकी फली कमजोर रह जाएगी। इस स्थिति में गेहूं सरसो का उत्पादन इस बार काफी घट सकता है।
ये है अलनीनो
भारतीयमौसम विभाग के वरिष्ठ वैज्ञानिक एसएस सिंह के अनुसार हर 4-5 साल के बाद प्रशांत महासागर का तापमान सामान्य स्तर से काफी बढ़ जाता है। इससे हवा का रुख पूरे साल बदला रहता है। इसी से अचानक सूखा, साइक्लोन और शीतलहर की असामान्य स्थिति बनती है। कभी-कभी इसका असर 4 से 5 महीने ही रहता है। लेकिन इस बार अंचल में अलनीनो का प्रभाव बारिश के बाद ठंड में भी पड़ा है। इसी के चलते अंचल में इस बार ठंड की शुरुआत देरी से हुई। दिसंबर के तीसरे सप्ताह में रात के समय कड़ाके की सर्दी पड़ी लेकिन दिन में खिली धूप निकलती रही। अब फिर से दिन रात के तापमान सामान्य से ऊपर पहुंच गए हैं। अलनीनो ने इस बार मौसम का चक्र प्रभावित किया है।
आगेक्या?
वेस्टर्नडिस्टरबेंस के कारण हरियाणा में नए साल में 7 जनवरी तक हलके बादल छाए रहेंगे। 8 जनवरी को प्रदेश में बूंदा बांदी होने की संभावना है। इसके बाद मौसम साफ रहेगा।
ठंड कोहरे की कमी के कारण पीली पड़ी गेहूं की फसल।
awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva